
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 716 


8 Ιουνίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Κήρυξη υποχρεωτικής της από 23 Οκτωβρίου 2000 
ΣΣΕ για τους όρους αμοιβής και εργασίας των ερ- 
γατ/τών - τριών Σπορελαιουργίας, Πυρηνελαιουρ- 


γίας, Σαπωνοποιίας όλης της χώρας. 1 

Έγκριση Οργανισμού Εσωτερικής Υπηρεσίας της 
Δημοτικής Επιχείρησης Ύδρευσης - Αποχέτευσης 

Καλαμπάκας. 2 

Προσαρμογή συστατικών πράξεων «Εθνικού Σταδίου 
Κατερίνης» και «Εθνικού Αθλητικού Κέντρου Κατε¬ 
ρίνης» Ν. Πιερίας στις διατάξεις του άρθρου 203 

του Π.Δτος 410/95. 3 

Τροποποίηση Ο.Ε.Υ. Δήμου Κροκεών Ν. Λακωνίας.... 4 

Σύσταση ιδίου ΝΠ στο Δήμο Σικυνωνίων Ν. Κοριν¬ 
θίας με την επωνυμία Δημοτικό Γυμναστήριο Κιά- 

του. 5 

Καθιέρωση υπερωριακής με αμοιβή εργασίας σε 

υπαλλήλους της Ν.Α. Σερρών έτους 2001 . 6 

Μεταφορά κενών οργανικών θέσεων Δ.Ε.Π. και 
Ε.Τ.Ε.Π. από το Α.Ε.Ι. σε τμήματα του Πανεπιστημί¬ 
ου Θεσσαλίας. 7 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ. 27413/39905/2000/ 
21.2.2001 απόφαση του Υφυπουργού Εσωτερικών 


Δημόσιας Διοίκησης και Αποκέντρωσης. 8 

Διόρθωση σφαλμάτων στην 33823/Β/23.10.1998, 
Υπουργική Απόφαση. 9 


ΑΠΟΦΑΣΕΙΣ 


Αριθ. 11802 (-1) 

Κήρυξη υποχρεωτικής της από 23 Οκτωβρίου 2000 ΣΣΕ 
για τους όρους αμοιβής και εργασίας των εργατ/τών - 
τριών Σπορελαιουργίας, Πυρηνελαιουργίας, Σαπωνο¬ 
ποιίας όλης της χώρας. 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξειςτηςπαρ.2του άρθρου 11τουΝ. 1876/90. 

2. Την αριθ. 80027/8.5.2000 απόφαση ανάθεσης αρμο¬ 


διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ610/Β/9.6.2000). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 9ης Μάίου 2001. 

4. Τα στοιχεία του φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε., δηλαδή ότι οι δεσμευ¬ 
όμενοι εργοδότες απασχολούν το 51 % των εργαζομένων 
του κλάδου, αποφασίζουμε: 

1. Κηρύσσουμε υποχρεωτική την από 23 Οκτωβρίου 
2000 ΣΣΕ για τους όρους αμοιβής και εργασίας των ερ- 
γατοτεχνιτών - τριών Σπορελαιουργίας, Πυρηνελαιουρ- 
γίας, Σαπωνοποιίας όλης της χώρας για όλους τους ερ¬ 
γοδότες και εργαζόμενους του κλάδου που αφορά αυτή. 

2. Η ισχύς της απόφασης αυτής αρχίζει από 25.1.2001. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μάίου 2001 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΑΣ 
-♦- 

Αριθ. 1085 (2) 

Έγκριση Οργανισμού Εσωτερικής Υπηρεσίας της Δημο¬ 
τικής Επιχείρησης Ύδρευσης - Αποχέτευσης Καλα¬ 
μπάκας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 7του Ν.1069/1980 σε συν¬ 
δυασμό με εκείνες του άρθρου 6παρ. 14 του Ν. 2307/95. 

2. Την αριθμ.1/1999 απόφαση του Διοικητικού Συμβου¬ 
λίου της ΔΕΥΑ Καλαμπάκας περί ψήφισης Εσωτερικής Υπη¬ 
ρεσίας της Επιχείρησης, καθώς και την αριθμ. 186/1999 
απόφαση του Δημοτικού Συμβουλίου Καλαμπάκας περί 
εγκρίσεωςτου ΟΕΥ της Δ.Ε.Υ.Α.Κ., αποφασίζουμε: 

Εγκρίνει την αριθμ. 1/1999 απόφαση του Διοικητικού 
Συμβουλίου της Δ.Ε.Υ.Α.Κ. με την οποία ψηφίζεται ο Ορ¬ 
γανισμός Εσωτερικής Υπηρεσίας της Δημοτικής Επιχεί¬ 
ρησης Ύδρευσης - Αποχέτευσης Δήμου Καλαμπάκας και 
ο οποίος έχει ως εξής: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΔΗΜΟΤΙΚΗ ΕΠΙΧΕΙΡΗΣΗ 

ΥΔΡΕΥΣΗΣ - ΑΠΟΧΕΤΕΥΣΗΣ ΚΑΛΑΜΠΑΚΑΣ (Δ.Ε.Υ.Α.Κ.) 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

Άρθρο Ιο 

Περιπτώσεις προσλήψεων 

Η πρόσληψη προσωπικού με σύμβαση ιδιωτικού δικαί¬ 
ου από την επιχείρηση επιτρέπεται: 

α) Προς πλήρωση των, δια του παρόντος οργανισμού 
εσωτερικής υπηρεσίας (ΟΕΥ) προβλεπομένων θέσεων και 

2. Προς κάλυψη παροδικών αναγκών. 

Άρθρο 2ο 
Αντικείμενο Ο.Ε.Υ. 

1. Το πόσης φύσεως προσωπικό της επιχείρησης διέ- 
πεται από τον παρόντα Ο.Ε.Υ. Ειδικότερα ο Ο.Ε.Υ. καθο¬ 
ρίζει την οργάνωση,τη σύνθεση και την αρμοδιότητα των 
υπηρεσιών, τον αριθμό των θέσεων του πάσης φύσεως 
προσωπικού, αναλόγως προς τις ανάγκες της επιχειρή- 
σεως, την κατανομή των θέσεων αυτών κατά ομάδα ειδι¬ 
κοτήτων και αναλόγως της βαθμίδας εκπαιδεύσεως. 

2. Κατά την προηγούμενη παράγραφο προσωπικό της 
επιχειρήσεως συνδέεται μετ’αυτής με σύμβαση εργασίας 
ιδιωτικού δικαίου. 

Άρθρο 3ο 

Βασική συγκρότηση και διάρθρωση υπηρεσιών 

Η Δ.Ε.Υ.Α. συγκροτείται από τις παρακάτω υπηρεσίες 

Α. Τη διεύθυνση 

Β. Την διοικητική και οικονομική υπηρεσία 

Γ. Την τεχνική υπηρεσία 

Η διάρθρωση των υπηρεσιώντης Δ.Ε.Υ.Α. έχει ως εξής 

Α. ΔΙΕΥΘΥΝΣΗ 

1. Γ ραφείο Δ/ντή 

2. Γραμματεία Δ/νσης Διοικητικού Συμβουλίου και Δη¬ 
μοσίων σχέσεων 

3. Γ ραφείο Νομικής κάλυψης 

4. Γ ραφείο γενικών καθηκόντων 

Β. ΔΙΟΙΚΗΤΙΚΗ- ΟΙΚΟΝΟΜΙΚΗ ΥΠΗΡΕΣΙΑ 

1. Γ ραφείο Προϊστάμενου 

2. Γ ραφείο προσωπικού 

3. Γ ραφείο Λογιστηρίου και ταμείου 

4. Γ ραφείο προμηθειών, διαχείρισης υλικού και περιου¬ 
σίας 

Γ. ΤΕΧΝΙΚΗ ΥΠΗΡΕΣΙΑ 

1. Γ ραφείο Προϊστάμενου 

2. Γραφείο μελετών, προγραμματισμού, επίβλεψης και 
εκτέλεσης έργων 

3. Γ ραφείο εργατοτεχνικής στήριξης 

Άρθρο 4ο 

Αρμοδιότητες Υπηρεσιών 

Α. ΔΙΕΥΘΥΝΣΗ 

1. Γ ραφείο Διευθυντή 

Ο Δ/ντής αποτελεί τον σύνδεσμο του Δ/κού Συμβουλίου 
με όλες τις υπηρεσίες της επιχείρησης. 

• Πρόίσταται όλων των υπηρεσιών και έχει τη διεύθυν¬ 
ση, το συντονισμό, την εποπτεία και τον έλεγχο όλων των 
δραστηριοτήτωντης επιχείρησης για την εκπλήρωση των 
σκοπών της. 

• Ασκεί τις αρμοδιότητές του σύμφωνα με τις εκάστοτε 
ισχύουσες διατάξεις των νόμων και τις αποφάσεις του 

Δ.Σ. 


• Φροντίζει για την υλοποίηση των αποφάσεωντου Δ.Σ. 
και των σκοπών της επιχείρησης. 

• Εισηγείται στο Δ.Σ. τα μέτρα που πρέπει να ληφθούν 
για την αρτιότερη λειτουργία και τον συντονισμό των δρα¬ 
στηριοτήτων όλων των υπηρεσιών της επιχείρησης για 
την απρόσκοπτη λειτουργία των επενδυτικών προγραμ¬ 
μάτων της. 

• Εισηγείται την πρόσληψη έκτακτου εργατοϋπαλληλι- 
κού προσωπικού για προσωρινή απασχόληση ορισμένου 
χρόνου ή με σύμβαση έργου για την κάλυψη έκτακτων 
αναγκών της επιχείρησης. 

• Ενημερώνει το Δ.Σ. σε ό,τι αφορά τις εξελίξεις της ερ¬ 
γατικής νομοθεσίας σχετικά με τις εργασιακές σχέσεις 
των εργαζομένων και τις ανανεώσειςτων συμβάσεωντου 
έκτακτου προσωπικού. 

• Παρακολουθεί τους νόμους, τα διατάγματα και τις 
υπουργικές αποφάσεις που αναφέρονται στη λειτουργία 
των Δημοτικών επιχειρήσεων και ενημερώνει σχετικά το 

Δ.Σ. 

• Παρακολουθεί γενικά τα πάσης φύσεως οικονομικά 
θέματα και περισσότερο αυτά που αφορούν τις δραστη¬ 
ριότητες της επιχείρησης, ενημερώνει σχετικά το Δ.Σ. και 
εισηγείται σε συνεργασία με τον προϊστάμενο οικονομι¬ 
κών υπηρεσιώντηντιμολογιακή πολιτική της επιχείρησης 
στο Δ.Σ. 

• Παρίσταται στις συνεδριάσεις του Δ.Σ. με δικαίωμα 
λόγου. 

• Συμμετάσχει στη σύνταξη του προϋπολογισμού της 
επιχείρησης. 

• Έχει την ευθύνη της προβολής των δραστηριοτήτων 
της επιχείρησης και των αποτελεσμάτων αυτών με κάθε 
πρόσφορο μέσο. 

• Έχει την ευθύνη της δημιουργίας επαφών και συνερ¬ 
γασίας με άλλες Δημοτικές, Δημόσιες ή ιδιωτικές επιχει¬ 
ρήσεις συναφών δραστηριοτήτωντης χώρας καιτου εξω¬ 
τερικού με σκοπό την καλύτερη λειτουργία της επιχείρη¬ 
σης προς όφελος του κοινωνικού συνόλου. 

• Έχει την ευθύνη της διοργάνωσης συσκέψεων, συζη¬ 
τήσεων, συνεδρίων και εκπαιδευτικών σεμιναρίων για την 
αρτιότερη κατάρτιση του προσωπικού πάνω στις δρα¬ 
στηριότητες της επιχείρησης. 

• Ο Δ/ντής προσυπογράφει και χαρακτηρίζει την αλλη¬ 
λογραφία της επιχείρησης. 

• Υπογράφει όλα τα χρηματικά εντάλματα πληρωμής 
δαπανών. 

• Τον Δ/ντή όταν απουσιάζει ή έχει κώλυμα αναπληρώ¬ 
νει ο Προϊστάμενος Οικονομικών και Διοικητικών υπηρε¬ 
σιών. 

2. Γ ραμματεία Δ/νσης, Διοικητικού Συμβουλίου και Δη¬ 
μοσίων Σχέσεων 

Η Γ ραμματεία της Δ/σης καιτου Δ.Σ. επιμελείται: 

• Την παραλαβή καισυσχέτιση όλων των εισερχομένων 
εγγράφων, την τήρηση του πρωτοκόλλου καθώς και την 
τήρηση των πρωτοτύπων στο αρχείο. 

• Διεκπεραιώνει την αλληλογραφία και τηρεί το γενικό 
αρχείο. 

• Επικουρεί όλα τα αντίγραφα των εγγράφων. 

• Επικουρεί τον Δ/ντή και το Δ.Σ. στα καθήκοντά τους. 

• Έχει την ευθύνη της μεταφοράς και διανομής της αλ¬ 
ληλογραφίας και της διακίνησης των εγγράφων όπου 
χρειάζεται. 

• Έχει την ευθύ νη της επίδοσης των προσκλήσεων των 
συνεδριάσεων του Δ.Σ. 

• Τηρεί τα πρακτικά των συνεδριάσεων του Δ.Σ. κατα¬ 
χωρώντας τα σε ειδικό βιβλίο. 

• Υποβάλλει αντίγραφα των λαμβανομένων αποφάσε¬ 
ων του Δ.Σ. χωρίς καθυστέρηση σε κάθε αρμόδιο. 

• Διεξάγει κάθε υπηρεσιακή υπόθεση που σχετίζεται με 
την λειτουργία της επιχείρησης. 

3. Γραφείο Νομικής Κάλυψης 

• Παρέχει κάθε είδους νομική κάλυψη που σχετίζεται 
με τις λειτουργίες της επιχείρησης. 

• Εισηγείται για τις απαραίτητες από νομικής πλευράς 
ενέργειες για την προστασία των συμφερόντων της επι¬ 
χείρησης. 

• Διεκπεραιώνειτις δικαστικές υποθέσεις της επιχείρη¬ 
σης. 

• Παρακολουθεί τις δικαστικές αποφάσεις και τα κάθε 
είδους νομικά θέματα που σχετίζονται με την επιχείρηση. 

4. Γ ραφείο Γ ενικών Καθηκόντων 

• Φροντίζει για την καθαριότητα, τον ευπρεπισμό και τη 
συντήρηση όλων των περιουσιακών στοιχείων της επιχεί¬ 
ρησης ώστε να εξασφαλίζεται η σωστή και απρόσκοπτη 
λειτουργία της. 

• Διεξάγει κάθε βοηθητική εργασία προς όλες τις εκμε¬ 
ταλλεύσεις της επιχείρησης. 

Β. ΔΙΟΙΚΗΤΙΚΗΌΙΚΟΝΟΜΙΚΗ ΥΠΗΡΕΣΙΑ 

Αρμοδιότητες της διοικητικής και οικονομικής υπηρε¬ 
σίας είναι: 

Η τήρηση των λογιστικών βιβλίων, λογαριασμών, λογι¬ 
στικών καταστάσεων τέλους χρήσεως, μητρώων και εκ¬ 
θέσεων προς τη διοίκηση κ.λ.π. 

Η σύνταξη του προϋπολογισμού, ισολογισμού κ.λ.π. 

Η κοστολόγηση, τιμολόγηση, στατιστική και ο οικονομι¬ 
κός σχεδιασμός. 

Η καταμέτρηση καταναλώσεως ύδατος και έκδοση λο¬ 
γαριασμών. 

Η βεβαίωση και είσπραξη των εσόδων. 

Ο έλεγχος των δικαιολογητικών πληρωμής. 

1. Γ ραφείο Προϊστάμενου 

Ο Προϊστάμενος 

• Προΐσταται των υπηρεσιών της επιχείρησης και έχει 
την ευθύνη, το συντονισμό, την εποπτεία, και τον έλεγχο 
της λειτουργίας αυτών. 

• Έχει την ευθύνη καταμερισμού της εργασίας στους 
υπαλλήλους των υπηρεσιών που προΐσταται. 

• Παρακολουθεί γενικά τα πάσης φύσης διοικητικά και 
οικονομικά θέματα και περισσότερο αυτά που αφορούν 
τις δραστηριότητες της επιχείρησης. 

• Παρακολουθεί τη ρευστότητα της επιχείρησης. 

• Μελετά και επεξεργάζεται τα οικονομικά στοιχεία της 
επιχείρησης και προτείνει ανάλογα. 

• Ευθύνεται για τη διασφάλιση του απορρήτου των οι¬ 
κονομικών στοιχείων της επιχείρησης. 

• Υπογράφει όλα τα χρηματικά εντάλματα πληρωμής 
δαπανών. 

2. Γ ραφείο Προσωπικού 

•Τηρεί μητρώο των υπηρετούντων εργατοϋπαλλήλων 
και ημερομισθίων εργατών της επιχείρησης. 

• Παρέχει κάθε απαραίτητο στοιχείο για τη σύνταξη των 
μισθοδοτικών καταστάσεων. 

• Τηρεί φακέλους υπηρεσιακών μεταβολών του προ¬ 
σωπικού της επιχείρησης. 

• Παρακολουθεί την τήρηση του ωραρίου εργασίας. 

• Διεκπερώνει κάθε υπόθεση που σχετίζεται με την υπη¬ 
ρεσιακή κατάσταση του προσωπικού. 


• Ενημερώνει το προσωπικό για θέματα που το αφο¬ 
ρούν. 

• Συντάσσει τα προγράμματα εκπαιδεύσεως του προ¬ 
σωπικού. 

• Μεριμνά για την ενημέρωση των ασφαλιστικών βι¬ 
βλιαρίων. 

3. Γ ραφείο Λογιστηρίου - Ταμείου 

Το Λογιστήριο 

• Επιμελείται την εκκαθάριση και έκδοση εντολών πλη¬ 
ρωμής κάθε δαπάνης της επιχείρησης μετά τον έλεγχο 
της νομιμότητας στο όνομα των δικαιούχων. 

• Καταχωρεί κάθε λογιστική έγγραφή στα προβλεπό- 
μενα από τον Κ.Φ.Σ. βιβλία της επιχείρησης. 

• Συντάσσει κατόπιν συνεργασίας με τις άλλες υπηρε¬ 
σίες τον προϋπολογισμό Εσόδων - Εξόδων και παρακο¬ 
λουθεί την πορεία της εκτέλεσης του. 

• Υποβάλλει σχέδιο ισολογισμού κάθε χρήσης και απο¬ 
λογισμού Εσόδων - Εξόδων και όλων των απαιτούμενων 
εκθέσεων στο Δ.Σ. 

• Συντάσσει τις μισθοδοτικές καταστάσεις και φροντί¬ 
ζει για την εκκαθάριση μισθών, ημερομισθίων, επιδομά¬ 
των και προσαυξήσεων του προσωπικού σύμφωνα με τα 
παραστατικά στοιχεία. 

• Καταρτίζει τα τακτικά και έκτακτα σχέδια χρηματοδό¬ 
τησης. 

• Παρακολουθεί τα κάθε είδους δάνεια της επιχείρη¬ 
σης. 

• Τηρεί αρχείο όλων των παραστατικών εγγράφων και 
δαπανών. 

• Υπογράφει όλα τα χρηματικά εντάλματα πληρωμής 
δαπανών. Συντάσσει μηνιαίο ισοζύγιο το οποίο υποβάλ¬ 
λεται στο Δ.Σ. 

Το Ταμείο 

• Ενεργεί όλες τις εισπράξεις και πληρωμές που βασί¬ 
ζονται σε παραστατικά τα οποία εκδίδονται από το λογι¬ 
στήριο. 

• Τηρεί αναλυτικό ημερολόγιο ταμείου 

• Φροντίζει για την απόδοση των κρατήσεων που γίνο¬ 
νται υπέρ τρίτων μέσα στις νόμιμες προθεσμίες. 

• Συντάσσει και υποβάλει στο Δ,Σ. μέσα στο α'δεκαή- 
μερο κάθε μήνα κατάσταση δοσοληψίας του ταμείου του 
προηγούμενου μήνα. 

• Παρακολουθεί τους λογαριασμούς των τραπεζών. 

• Συντάσσει πρόγραμμα ρευστότητας. 

• Καταθέτει καθημερινά αφού προηγούμενα ενεργήσει 
τις πληρωμές της ημέρας το υπόλοιπο ταμείου στον οι¬ 
κείο τραπεζικό λογαριασμό. 

4. Γ ραφείο Προμηθειών, διαχείρισης υλικού και περιου¬ 
σίας 

• Φροντίζει για τις προμήθειες ειδών και υλικών της επι¬ 
χείρησης σύμφωνα με τα καθοριζόμενα με τον οικείο 
Κανονισμό Προμηθειών. 

• Παραλαμβάνει τα είδη αυτά ελέγχοντας την ποσότη¬ 
τα καιτηνποιότητάτους σύμφωνα μετά διαλαμβανόμενα 
στους όρους της σχετικής απόφασης. 

• Έχει την ευθύνη φύλαξης και συντήρησης των πάσης 
φύσης προμηθευόμενων υλικών. 

• Φροντίζει για τη διάθεση των υλικών αυτών σύμφωνα 
με τις σχετικές διατάξεις διαχείρισης του Υλικού στις διά¬ 
φορες υπηρεσίες της επιχείρησης. 

• Τηρεί τα προβλεπόμενα από το Νόμο σχετικά με την 
τήρηση των αποθηκών βιβλία. 

• Έχει την ευθύνη της συγκέντρωσης όλων των τίτλων 

της κινητής και ακίνητης περιουσίας της επιχείρησης σε 
ξεχωριστό φάκελο για το κάθε περιουσιακό στοιχείο. 

Γ. ΤΕΧΝΙΚΗ ΥΠΗΡΕΣΙΑ 

1. Γ ραφείο Προϊστάμενου 
Ο Προϊστάμενος 

• Π ροΐσταται των τεχνικών υπηρεσιώντης επιχείρησης 
και έχει την ευθύνη, το συντονισμό, την εποπτεία και τον 
έλεγχο της λειτουργίας αυτών. 

• Έχει την ευθύνη καταμερισμού της εργασίας στους 
υπαλλήλους των υπηρεσιών που προΐσταται. 

• Παρακολουθεί γενικά τα πάσης φύσης τεχνικά θέμα¬ 
τα και περισσότερο αυτά που αφορούν τις δραστηριότη¬ 
τες της επιχείρησης. 

• Παρακολουθεί την πορεία υλοποίησης των έργωντης 
επιχείρησης. 

• Μελετά και επεξεργάζεται τα στοιχεία για τεχνικά θέ¬ 
ματα της επιχείρησης και προτείνει ανάλογα. 

2. Γραφείο μελετών, προγραμματισμού, επίβλεψης και 
εκτέλεσης έργων 

Έχει την ευθύνη για την εκπόνηση μελετών που αφο¬ 
ρούν τα δίκτυα ύδρευσης και αποχέτευσης, την σύνταξη 
προδιαγραφών και την αξιολόγηση προσφορών. 

Φροντίζει για τον προγραμματισμό και υλοποίηση του 
τεχνικού προγράμματος της επιχείρησης και τον προ¬ 
γραμματισμό των προμηθειών. 

Μεριμνά για την εκτέλεση και επίβλεψη των έργων που 
υλοποιεί η επιχείρηση. 

3. Γ ραφείο εργατοτεχνικής στήριξης 

Ευθύνεται για τη συντήρηση, επέκταση και καλή λει¬ 
τουργία: 

α. Των δικτύων ύδρευσης, αποχέτευσης, 
β. Του μηχανολογικού εξοπλισμού και των οχημάτων, 
γ. Των αντλητικών συγκροτημάτων, 
δ. Των δεξαμενών ύδρευσης. 

ε. Την τοποθέτηση, επισκευή και έλεγχο των υδρομε¬ 
τρητών. 

Άρθρο 5ο 

Σύνθεση- Αριθμός θέσεων 

Με βάση τη διάρθρωση υπηρεσιών της επιχείρησης η 
σύνθεση, ο αριθμός και τα προσόντα πρόσληψης του 
προσωπικού έχουν ως εξής: 

Α. ΔΙΕΥΘΥΝΣΗ 

1. Γ ραφείο Δ/ντή 
Διευθυντής: Θέση 1 

Προσόντα: Πτυχιούχος Πολιτικός Μηχανικός. 

2. Γραμματεία Δ/νσης, Διοικητικού Συμβουλίου και Δη¬ 
μοσίων σχέσεων. 

Γραμματέας: Θέση 1 

Προσόντα: Πτυχιούχος Τ.Ε.Ι. ή απόφοιτος μέσης εκπαί¬ 
δευσης με γνώσεις Η/Υ. 

3. Γ ραφείο Νομικής κάλυψης 

Το γραφείο νομικής κάλυψης θα αντιμετωπίζεται κατά 
περίπτωση και όταν απαιτείται με δικηγόρο παρά τω πρω¬ 
τοδικείο Τ ρικάλων. 

4. Γ ραφείο γενικών καθηκόντων 
Γ ραμματέας - Κλητήρας :Θέση 1 

Προσόντα: Απόφοιτος μέσης εκπαίδευσης με γνώσεις 
Η/Υ. 

Β. ΔΙΟΙΚΗΤΙΚΗ - ΟΙΚΟΝΟΜΙΚΗ ΥΠΗΡΕΣΙΑ 

1. Γ ραφείο Προϊσταμένου. 

Προϊστάμενος: Θέση 1 


Προσόντα: Πτυχιούχος Α.Ε.Ι. ή Τ.Ε.Ι. οικονομικών επι¬ 
στημών. 

2. Γ ραφείο προσωπικού. 

Γραμματέας:Θέση 1 

Προσόντα: Απόφοιτος μέσης εκπαίδευσης με γνώσεις 
Η/Υ. 

3. Γ ραφείο Λογιστηρίου και Ταμείου. 

Λογιστής - ταμίας: Θέση 1 

Προσόντα: Απόφοιτος Τ.Ε.Ι. ή μέσης εκπαίδευσης με 
γνώσεις Η/Υ και εμπειρία στο αντικείμενο. 

4. Γ ραφείο προμηθειών, διαχείρισης υλικού και περιου¬ 
σίας 

Αποθηκάριος :Θέσεις 2 

Προσόντα: Απόφοιτος μέσης εκπαίδευσης με γνώσεις 
Η/Υ. 

Γ. ΤΕΧΝΙΚΗ ΥΠΗΡΕΣΙΑ 

1. Γ ραφείο Προϊσταμένου 

Προϊστάμενος: Θέση 1 

Προσόντα: Πτυχιούχος Α.Ε.Ι. ή Τ.Ε.Ι. Τ εχνικών επιστημών 

2. Γ ραφείο μελετών, προγραμματισμού και επίβλεψης 
εκτέλεσης έργων. 

Τεχνικός: Θέση 1 

Προσόντα: Πτυχιούχος Τ.Ε.Ι. τεχνικών επιστημών 

3. Γ ραφείο εργατοτεχνικής στήριξης. 

Υδραυλικοί-καταμετρητές: Θέσεις 8 

Προσόντα: Πτυχιούχοι υδραυλικοί, απόφοιτοι μέσης ή 
βασικής εκπαίδευσης. 

Οδηγός: Θέση 1 

Προσόντα: Οδηγός με δίπλωμα Γ κατηγορίας 
Άρθρο 6ο 

Από τις διατάξεις αυτής της απόφασης προκαλείται δα¬ 
πάνη εις βάρος της Δ.Ε.Υ.Α. Καλαμπάκας ύψους 
135.000.000 δρχ. και έχει γίνει η σχετική πρόβλεψη. 

Άρθρο 7ο 
Γ ενικές Διατάξεις 

Μέχριτης πλήρους στελέχωσης της επιχείρησης, το Δι¬ 
οικητικό Συμβούλιο με αποφάσειςτου θα καθορίζει τα κα¬ 
θήκοντα και τις αρμοδιότητες των απασχολουμένων στην 
επιχείρηση, ανάλογα με τις υπηρεσιακές ανάγκες,για την 
εύρυθμη και αποτελεσματική λειτουργία της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 9 Μάίου 2001 
Ο Γ ενικός Γ ραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

-♦- 

Αριθ. 3682 β) 

Προσαρμογή συστατικών πράξεων «Εθνικού Σταδίου Κα¬ 
τερίνης» και «Εθνικού Αθλητικού Κέντρου Κατερίνης» 
Ν. Πιερίας στις διατάξεις του άρθρου 203 του Π. Δτος 
410/95. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Του άρθρου 14 του Ν. 2880/2001 «Πρόγραμμα «Πο- 

λιτεία» για τη μεταρρύθμιση και τον εκσυγχρονισμό της 
Δημόσιας Διοίκησης και άλλες διατάξεις», 
β) Του άρθρου 203του Π.Δ/τος 410/95 (ΔΚΚ.) 
γ) Του Ν.2503/1997 «Διοίκηση, Οργάνωση, στελέχωση 
της Περιφέρειας, ρύθμιση θεμάτωνγιατηνΤοπική Αυτ/ση 
και άλλες διατάξεις», και 

δ) Του άρθρου 27 του Ν.2081/92 «Προσθήκη άρθρου 
29 Α' στο Ν. 1558/85». 

2. Την αριθ. 161/2001 απόφαση του Δημοτικού Συμ¬ 
βουλίου Κατερίνης, περί «Προσαρμογής των συστατι¬ 
κών πράξεων των: α) Εθνικού Σταδίου Κατερίνης, και β) 
Εθνικού Αθλητικού Κέντρου Κατερίνης στις διατάξεις 
του άρθρου 203 του Π.Δ/τος 410/95 και σύστασης ιδίου 
Ν.Π. με την επωνυμία «Δημοτικό Αθλητικό Κέντρο Κατε¬ 
ρίνης». 

4. Την αριθ. 5631/11.8.2000 (ΦΕΚ 1339/Β/2000) απόφα¬ 
ση του Γ ενικού Γ ραμματέα Περιφέρειας Κεντρικής Μακε¬ 
δονίας περί «Ορισμός εισηγητών και μεταβίβαση εξου¬ 
σίας υπογραφής «Με εντολή Γενικού Γραμματέα», απο¬ 
φάσεων, εγγράφων και άλλων πράξεων», αποφασίζουμε: 

1. Προσαρμόζουμε τις συστατικές πράξεις των: α) Εθνι¬ 
κού Σταδίου Κατερίνης και β) Εθνικού Αθλητικού Κέντρου 
Κατερίνης, Ν.Π.Δ.Δ. - Γυμναστήρια, που έχουν χαρακτη- 
ρισθεί δημοτικής σημασίας, με την ΚΥΑ ΣΤ. οικ. 
19750/1998, στις διατάξεις της παρ. 1 του άρθρου 203 
του Π.Δ/τος 410/95. 

2. Συνιστούμε στο Δήμο Κατερίνης ίδιο Νομικό Πρόσω¬ 
πο με την επωνυμία «Δημοτικό Αθλητικό Κέντρο Κατερί¬ 
νης». 

3. Έδρα του Νομικού Προσώπου είναι ο Δήμος Κατερί¬ 
νης. 

4. Σκοπός: Η καλλιέργεια και ανάπτυξη του Αθλητικού 
πνεύματος και ομαδικότητας καθώς και της ευγενούς 
άμιλλας με την ανάπτυξη του μαζικού αθλητισμού. 

Η αναβάθμιση του αθλητικού και πολιτιστικού επιπέδου 
των πολιτών. 

Η ανάπτυξη της συμμετοχής των αθλουμένων σε αθλη¬ 
τικές δραστηριότητες. 

5. Πόροι: 

Οι πόροι για το Νομικό αυτοπρόσωπο θα προέρχονται: 
α) Ετήσια επιχορήγηση από το κράτος και συγκεκριμέ¬ 
να από το Υπουργείο Πολιτισμού (προϋπολ. Γ.Γ. Αθλητι¬ 
σμού) ή άλλου φορέα. 

β) Πιστώσεις του άρθρου 25 του Ν. 1828/1989 του 
προϋπ/σμού του Υπ.ΕΣ.Δ.Δ.Α (ΚΑΠ). 
γ) Η ετήσια επιχορήγηση του Δήμου Κατερίνης, 
δ) Οι εισπράξεις από το αντίτιμο των πραγμάτων ή υπη¬ 
ρεσιών που παρέχει το Νομικό αυτό Πρόσωπο, 
ε) Οι πρόσοδοι από δική του περιουσία, 
στ) Κάθε είδους εισφορές, δωρεές, κληρονομιές και 
κληροδοσίες. Κάθε άλλη νόμιμη πρόσοδος μη κατονομα¬ 
ζόμενη. 

6. Διοίκηση: 

Το Νομικό Πρόσωπο διοικείται από επταμελές Διοικητι¬ 
κό Συμβούλιο, το οποίο θα αποτελείται από: 

α) Το Δήμαρχο ή άλλο μέλος, αιρετό ή μη, που ορίζεται 
από το Δήμαρχο, ως Πρόεδρο. 
β)Τέσσερις Δημοτικούς Συμβούλους, 
γ) Δύο Δημότες ή κατοίκους του Δήμου που έχουν ανά¬ 
λογη επαγγελματική ή κοινωνική δράση και ειδικές γνώ¬ 
σεις ανάλογα με τον σκοπό του Νομικού Προσώπου. 

Τα μέλη του Διοικητικού Συμβουλίου με τους αναπλη¬ 
ρωτές τους ορίζονται από το Δημοτικό Συμβούλιο. 


Ένα από τα μέλη, εκλέγεται από το Διοικητικό Συμβού¬ 
λιο ως αντιπρόεδρος. 

7. Περιουσιακά στοιχεία: 

Όλα τα κινητά και ακίνητα που κατά τις διατάξεις της 
παρ. 2 του άρθρου 14 του Ν. 2880/2001 μεταβιβάζονται 
χωρίς αντάλλαγμα στο Νομικό Πρόσωπο που συστήνεται 
με την απόφαση αυτήτου Δημοτικού Συμβουλίου και που 
ανήκαν σε αυτά και που θα απογραφούν ως περιουσία κι¬ 
νητή ή ακίνητη του ΝΠΔΔ. 

Επίσης τα οικόπεδα, τα οικοδομήματα, οι εγκαταστά¬ 
σεις και τα πάσης φύσεως κτίρια που θα παραχωρούνται 
ή θα μεταβιβάζονται σ’αυτό. 

Οι κάθε είδους εγκαταστάσεις, χώροι άθλησης και γενι¬ 
κά ακίνητα που θα περιέλθουν στην κυριότητα από οποι¬ 
αδήποτε νόμιμη αιτία. 

8. Εκπροσώπηση του νομικού προσώπου 

Το Νομικό Πρόσωπο εκπροσωπείται ενώπιον κάθε Αρ¬ 
χής ή Υπηρεσίας ή παντός τρίτου και ενώπιον κάθε Δικα¬ 
στηρίου από τον Πρόεδρο του Διοικητικού Συμβουλίου και 
όταν αυτός απουσιάζει ή κωλύεται από τον Αντιπρόεδρο. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. 

Από τις διατάξειςτης απόφασης αυτής δενπροκαλείται 
δαπάνη σε βάρος του ως άνω νομικού προσώπου ούτε και 
στον προϋπολογισμό του Δήμου Κατερίνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 21 Μάίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜ.ΣΑΡΗΠΑΝΝΗΣ 

-♦- 

Αριθ. 2524 (4) 

Τροποποίηση Ο.Ε.Υ. Δήμου Κροκεών Ν. Λακωνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 
Έχοντας υπόψη: 

1. Τις διατάξεις του άρθρου 12 του Ν. 1188/1981 (ΦΕΚ 
204), όπως τροποποιήθηκε με τις διατάξεις του άρθρου 8 
παρ. 5 του Ν. 2307/1995. 

2. Τις διατάξεις του Ν. 2503/1997. 

3. Τις διατάξεις του Ν. 2539/1997. 

4. Τις διατάξεις του άρθ. 29 Α του Ν. 1558/1985 που προ¬ 
στέθηκε με το άρθρο 27 του Ν. 2081/1992 και αντικατα- 
στάθηκε με το άρθρο 1 παρ. 20 Ν. 1469/1997. 

5. Τα Π.Δ. 37 α /87,22/1990 ΚΑΙ 50/2001 περί καθορισμού 
προσόντων διορισμού. 

6. Την 4643/28.4.1999 απόφασή μας (Τεύχος Β' αριθμ. 
Φύλλου 942/26.5.1999), περί έγκρισης Ο.Ε.Υ. του Δήμου 
Κροκεών. 

7. Την ορθή επανάληψη της 78/2000 απόφασης του Δ.Σ. 
του Δήμου Κροκεών, περί τροποποίησης του Ο.Ε.Υ. του 
Δήμου. 

8. Την 24/2000 σύμφωνη γνώμη του Υπηρεσιακού Συμ¬ 
βουλίου Δημοτικών και Κοινοτικών Υπαλλήλων Ο.Τ.Α. Ν. 
Λακωνίας, αποφασίζουμε: 

Εγκρίνουμε την 78/2000 απόφαση του Δ.Σ. Κροκεών, 
όπως μας την έστειλε ο Δήμος σε ορθή επανάληψη με το 

3347/10.10.2000 έγγραφό του, που αφορά την τροποποί¬ 
ηση του Ο.Ε.Υ. του Δήμου ως εξής: 

Α) Από τις δύο (2) προβλεπόμενες θέσεις του κλάδου 
ΔΕ29 οδηγών αυτοκινήτων μετατρέπεται η μία (1) σε θέ¬ 
ση ΔΕ28 χειριστών μηχανημάτων έργων και 

Β) Η κενή οργανική θέση του κλάδου ΔΕΙ Δ/κου από τις 
προβλεπόμενες τρεις (3) μετατρέπεται σε θέση του κλά¬ 
δου ΤΕ22 Διοίκησης Μονάδων Τοπικής Αυτοδιοίκησης. 

Επειδή με την ανωτέρω τροποποίηση δεν γίνεται σύ¬ 
σταση νέων θέσεων δεν απαιτείται η συνδρομή των προ¬ 
ϋποθέσεων του άρθρου 12τουΝ. 1188/1981, όπως αυτό 
έχει τροποποιηθεί και ισχύει σήμερα. 

Από τις διατάξεις της απόφασης αυτής δενπροκαλείται 
επί πλέον δαπάνη σε βάρος του προϋπολογισμού του Δή¬ 
μου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Σπάρτη, 7 Μάίου 2001 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-Φ- 

Αριθ. 5744 (5) 

Σύσταση ΝΠ στο Δήμο Σικυνωνίων Ν. Κορινθίας με την 
επωνυμία Δημοτικό Γυμναστήριο Κιάτου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 203 ΠΔ 410/95 και τις όμοι¬ 
ες του Ν. 2503/97 Δ/ση, οργάνωση, στελέχωση της 
Περ/ρειας, ρύθμιση θεμάτων για την τοπική αυτ/ση και 
άλλες διατάξεις. 

2. Την αριθμ.ΣΤ-19750/98 (ΦΕΚ 1042/98τ.Β') κοινή από¬ 
φαση των Υπουργών Ε.Δ.Δ.Α, Οικ/κών και Πολιτισμού με 
την οποία έχει χαρακτηρισθεί το Δημοτικό Γ υμναστήριο 
Σικυώνος ως δημοτικής σημασίας. 

3. Τις διατάξεις του άρθρου 4 Ν.2880/01 (ΦΕΚ 9/30.1.01 
τ.Α') Πρόγραμμα Πολιτείαγιατη μεταρρύθμιση καιτονεκ- 
συγχρονισμό της δημόσιας δ/σης και άλλες διατάξεις. 

4. Την αριθμ. 98/01 νόμιμα ληφθείσα απόφαση του δη¬ 
μοτικού συμβουλίου Σικυωνίων περί σύστασης ΝΠΔΔ με 
την επωνυμία «Δημοτικό γυμναστήριο Κιάτου». 

5. Τις διατάξειςτου άρθρου 27 Ν. 2081/92 μετις οποίες 
προτάθηκε νέο άρθρο στο Ν. 1558/85 το οποίο ρυθμίζει 
τον έλεγχο των δαπανών που προκαλούν οι κανονιστικές 
δ/κές πράξεις, αποφασίζουμε: 

1. Συνιστούμε στο Δήμο Σικυωνίων του Ν. Κορινθίας 
ΝΠΔΔ με την επωνυμία «Δημοτικό γυμναστήριο Κιάτου» 
με έδρα την πόλη του Κιάτου. 

2. Σκοπός του ΝΠ είναι η προαγωγή και διάδοση του 
αθλητισμού στην ευρύτερη περιοχή του Δήμου Σικυω¬ 
νίων. Η αξιοποίηση και δραστηριοποίηση των νέων μέσω 
των οργανωμένων χώρων άθλησης του γυμναστηρίου 
(γήπεδο ποδοσφαίρου, μπάσκετ, τέννις, εγκαταστάσεις 
γυμναστικής, στίβος κ.λ.π.). 

3. Περιουσία του ΝΠ είναι όλη η κινητή και ακίνητη πε¬ 
ριουσία ή κυριότητα και κάθε άλλο εμπράγματο δικαίωμα 
επί κινητών και ακινήτων του δημοσίου τα οποία χρησιμο¬ 
ποιούνται από το δημοτικό γυμναστήριο Σικυώνος. 


4. Πόροι του ΝΠ είναι: α) οι ετήσιες κρατικές επιχ/σεις 
β) η ετήσια τακτική επιχ/ση του Δήμου Σικυωνίων ύψους 
10.000.000 δρχ. γ) οποιεσδήποτε εισφορές, δωρεές κλη¬ 
ρονομιές και κληροδοσίες δ) οι εισπράξεις από το αντίτι¬ 
μο των υπηρεσιών που παρέχονται από αυτό η από την 
χρησιμοποίηση χώρων και πραγμάτων του και από διά¬ 
φορες εκδηλώσεις ε) κάθε παροχή του κράτους ή ΝΠΔΔ 
και οποιαδήποτε άλλη νόμιμη πρόσοδος. 

Το Νομικό Πρόσωπο θα εκπροσωπείται ενώπιον των δι¬ 
καστηρίων και κάθε άλλης αρχής από τον πρόεδρο και σε 
περίπτωση κωλύματος ή απουσίας από τον αντιπρόεδρο. 

Από τις διατάξεις της απόφασης αυτής προκαλείται 
ετήσια δαπάνη σε βάρος του προϋπ/σμού του Δήμου 
Σικυωνίων ύψους 10.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 30 Μαρτίου 2001 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-Φ- 

Αριθμ. 2395 (6) 

Καθιέρωση υπερωριακής με αμοιβή εργασίας σε 
υπαλλήλους της Ν.Α. Σερρών έτους 2001. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του Π.Δ/τος 30/96 «Κώδικας Νομ/κής 
Αυτ/σης». 

2. Τις διατάξειςτου άρθρου 18του Ν. 2470/1997 όπως 
αντικαστάθηκε με το άρθρο 15 του Ν. 2592/1998. 

3. Τις διατάξεις του άρθρου 25 παρ. 7 του Ν. 2738/1999. 

4. Τις υπηρεσιακές ανάγκες για υπερωριακή απασχό¬ 
ληση, κατά τις απογευματινές, νυχτερινές ώρες, Κυρια¬ 
κές και εξαιρέσιμες ημέρες των υπαλλήλων που απασχο¬ 
λήθηκαν και εξακολουθούν να απασχολούνται στο Ιδιαί¬ 
τερο Γραφείο του Νομάρχη, και στο Γραφείο Τύπου και 
Δημ. Σχέσεων, προκειμένου να ανταποκριθούν επιτυχώς 
τα ανωτέρω Γ ραφεία στις συνεχώς αυξανόμενες ανάγκες 
(συσκέψεις υπηρεσιακών και επισκέψεις κυβερνητικών 
παραγόντων, διάφορες εκδηλώσεις και υπηρεσιακές με¬ 
τακινήσεις του Νομάρχη σε Δήμους και Κοινότητες, έκτα¬ 
κτες ανάγκες λόγω απρόβλεπτων γεγονότων κ.λ.π.). 

5. Το γεγονός ότι για την ανωτέρω υπερωριακή απα¬ 
σχόληση έχουν προβλεφθεί σχετικές πιστώσεις στον 
προϋπολογισμό έτους 2001 της Ν.Α. Σερρών η δαπάνη 
της οποίας δεν θα υπερβεί το ποσό των 2.660.000 δρχ. και 
θα βαρύνει τον Φ 071 ΚΑΕ0511 στο ποσό των 2.160.000 
και στον ΚΑΕ 0512 στο ποσό των 500.000 δρχ., αποφασί¬ 
ζουμε: 

1. Την έγκριση καθιέρωσης συνολικά 1600 ωρών υπε- 
ρωριακής με αμοιβή εργασίας για το έτος 2001 κατά τις 
απογευματινές ώρες και κατά τις νυχτερινές ώρες, Κυ¬ 
ριακές και εξαιρέσιμες ημέρες μέχρι 300 ώρες, υπαλλή¬ 
λων που απασχολήθηκαν εκ περιτροπής και θα συνεχί¬ 
ζουν ν’ απασχολούνται καθ’ όλο το έτος 2001 στο Ιδιαίτε¬ 
ρο Γ ραφείο του Νομάρχη και στο Γ ραφείο Τύπου και Δημ. 
Σχέσεων. 

2. Η ονομαστική κατανομή των 1900 ωρών σε κάθε απα¬ 
σχολούμενο υπάλληλο καθώς και η βεβαίωση της παρα- 
σχεθείσης εργασίας από αυτούς θα γίνει με άλλη από¬ 
φασή μας. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 10 Μαΐου 2001 
Ο Νομάρχης 

ΑΝΑΣΤΑΣΙΟΣ ΚΑΡΥΠΙΔΗΣ 

-♦- 

Αρίθμ. 3402 (7) 

Μεταφορά κενών οργανικών θέσεων Δ.Ε.Π. και Ε.Τ.Ε.Π. 
από το Α.Ε.Ι. σε τμήματα του Πανεπιστημίου Θεσσα¬ 
λίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 
Έχοντας υπ’ όψιν: 

1. Τις διατάξεις του Π.Δ. 83/84, όπως τροποποιήθηκε 
και ισχύει σήμερα. 

2. Τις διατάξεις των άρθρ. 13.20 και 21 του Ν. 1268/82. 

3. Τις διατάξεις των άρθρ. 13 και 14 παρ. 5α του Ν. 
2817/2000 (ΦΕΚ78/τ.Α'/14.3.2000). 

4. Τις διατάξεις του Π.Δ. 125/88 (ΦΕΚ 59/τ.Α'/ 
728.3.1988). 

5. Τα υπ’ αρ. 3140/9.5.2000 και 3213/12.5.2000 έγγρα¬ 
φα με τα οποία μεταφέρθηκαν οι κενές οργανικές θέσεις 
ΔΕΠκαι ΕΤΕΠστο Α.Ε.Ι. 

6. Την απόφαση του Πρυτανικού Συμβουλίου στην αρ. 
44/11.4.2001 συνεδρίασή του. 

7. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Την μεταφορά κενών οργανικών θέσεων Δ.Ε.Π. και 
Ε.Τ.Ε.Π. από το Α.Ε.Ι, σε Τμήματα του Πανεπιστημίου 
Θεσσαλίας, ως εξής: 

ΤΜΗΜΑΤΑ Δ.Ε.Π. Ε.Τ.Ε.Π: 

Παιδαγωγικό Ειδικής Αγωγής 5 

Ιστορίας-Αρχαιολογίας-Λαογραφίας 7 
Αρχιτεκτόνων Μηχανικών 5 

Οικονομικών Επιστημών 5 


Μηχανολόγων Μηχανικών Βιομηχανίας 1 Τ.Ε. 

ΣΥΝΟΛΟ 22 1 Τ.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 9 Μαΐου 2001 

Ο Πρύτανης 
ΠΑΝΤΕΛΗΣ ΛΑΖΑΡΙΔΗΣ 

-♦- 

( 8 ) 

ΔΙΟΡΘΩΣΕΙΣ ΣΦΑΛΜΑΤΩΝ 

Στη Φ. 27413/39905/2000/21.2.2001 απόφαση του 
Υφυπουργού Εσωτερικών Δημόσιας Διοίκησης και 
Αποκέντρωσης που δημοσιεύθηκε στο ΦΕΚ 
248/8.3.2001 (τεύχος Β'), διορθώνεται το εσφαλμένο 
«ΑΛ ΝΑΓΙΕΦ ΑΛ ΝΤΑΡΟΥΣ ΜΩΧΑΜΕΤ του ΑΧΜΕΝΤ» 
στο ορθό «ΑΛ ΝΑΓΙΕΦ ΑΛ ΝΤΑΡΟΥΙΣ ΜΩΧΑΜΕΝΤ του 
ΑΧΜΕΝΤ». 

(Από το Υπουργείο Εσωτ. Δημ. Διοικ. & Αποκ/σης) 

-♦- 

(9) 

Στο ΦΕΚ 1107/23.10.1998 τ.Β' όπου δημοσιεύθηκε 
Υπουργική απόφαση με αριθμό 33823/Β/23.10.1998 που 
συμπλήρωσε την απόφαση με αριθμό 34085/30.10.1997 
(ΦΕΚ 990/Β'), γίνονται οι εξής διορθώσεις: 

1. Εκ παραδρομής ανεγράφη «Συμπλήρωση της 
340850/30.10.1997 (ΦΕΚ. 990/Β') απόφαση Υπουργών 
Εθνικής Οικονομίας, Ανάπτυξης και Εργασίας & Κοιν. 
Ασφαλίσεων» αντί του ορθού «34085/30.10.1997». 

2. Στο α' εδάφιο της ιδίας απόφασης εκ’ παραδρομής ανε- 
γράφη «τηςαριθμ. 340850/30.10.1997 (ΦΕΚ990/Β) Κ.Υ. από¬ 
φαση» αντί του ορθού «της αριθμ. 34085/ 30.10.1997 ». 

(Από το Υπουργείο Εργασίας και Κοιν. Ασφαλίσεων) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.θ ΐ.0Γ 
Θ-ΙΤΙ3Ν: ννθΟίΠΗδίΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(0251) 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθγπθΙ 


Τεύχος 


Κ.Α. 


Ε. Προϋπολογισμού 
2531 


Κ.Α.Ε. εσόδου 
υπέρΤΑΠΕΤ 3512 


Κ.Α.Ε. Προϋπολογισμού Κ.Α.Ε. εσόδου 
2531 υπέρΤΑΠΕΤ 3512 



δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


I Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

II Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙβτηΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























